
Narva Linnavalitsuse 21.01.2009 korralduse nr 80-k muutmine.

1. Asjaolud ja menetluse käik

21.01.2009 võttis Narva Linnavalitsus vastu korralduse nr 80-k „Riigihangete „Narva linnale sobivate ruumide rentimine hooldekodu vajadusteks“ ja „Narva linnale sobivate ruumide rentimine sotsiaalmajutusüksuse vajadusteks“ väljakuulutamine.” Enne riigihangete sisestamist riigihangete registrisse tegi Linnavalitsus  järelepärimise Riigihangete Ametile, mille eesmärgiks oli tagada mainitud riigihangete menetlusreeglite korrektsus. Arvestades hankedokumentides sätestatud tingimusi, on riigihangete menetluse optimaalseks läbiviimiseks Riigihangete Ameti arvamusel vaja rakendada Riigihangete seaduse § 14 lõike 1 punktis 6 sätestatud erandit.

2. Õiguslikud alused

Riigihangete seaduse § 14 lõike 1 punkti 6 kohaselt ei ole hankija kohustatud rakendama seaduses sätestatud korda, kui leping sõlmitakse kinnisasja või sellega seotud õiguste omandamiseks, üürimiseks või rentimiseks, sõltumata lepingu liigist.
3. Otsus

3.1 Muuta Linnavalitsuse 21.01.2009 korralduse nr 80-k punkt 1 ja sõnastada see järgmiselt:


3.1 Kuulutada välja riigihange „Narva linnale sobivate ruumide rentimine hooldekodu vajadusteks“ Riigihangete seaduse § 14 lõike 1 punkti 6 alusel vastavalt hankedokumentatsioonile (lisatud).

3.2
Muuta Linnavalitsuse 21.01.2009 korralduse nr 80-k punkt 2 ja sõnastada see järgmiselt:


3.2 Kuulutada välja riigihange „Narva linnale sobivate ruumide rentimine sotsiaalmajutusüksuse vajadusteks“ Riigihangete seaduse § 14 lõike 1 punkti 6 alusel vastavalt hankedokumentatsioonile (lisatud).

3.3 Lisada Linnavalitsuse 21.01.2009 korraldusele nr 80-k punkt 3.4 järgmises sõnastuses:


3.4 Narva Linna Sotsiaalabiametil avaldada hanketeade Narva Linna kodulehel.

4. Rakendussätted

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates teatavakstegemisest.

